કેરિબિયન દ્વિપથી શરૂ થયેલું ઇરમા વાવાઝોડું હવે અમેરિકાના દક્ષિણમાં આવેલા ફ્લોરિડા સુધી પહોંચ્યું છે. હવામાન વિભાગના જણાવ્યા પ્રમાણે, આ વાવાઝોડું ફ્લોરિડાથી પસાર થઈને જોર્જિન સુધી પહોચશે. આ વાતની ગંભીરતાને લેતા ભારતીય વિદેશ મંત્રાલયના પ્રવક્તા રવિશકુમારે જણાવ્યું હતું કે, તેઓ સમગ્ર ઘટના પર નજર રાખી રહ્યાં છે. તેમણે જણાવ્યું હતું કે, એમઇએની મદદથી અમે સતત ભારતીયોના સંપર્કમાં છીએ. આ પાછળનું મુખ્ય કારણ એ છે કે, ફ્લોરિડામાં વસતા ભારતીયોની સંખ્યા ઘણી વધારે છે, અહીં કુલ વસ્તીના ચોથા ભાગ જેટલા ભારતીયો વસે છે. આથી વિદેશ મંત્રાલય સતત તેના પર ચાંપતી નજર રાખે છે. મળતી માહિતી અનુસાર, અત્યાર સુધી ઇરમા વાવાઝોડાથી 22 લોકોના મોત થઈ ગયા છે અને 50 લાખ લોકોને ફ્લોરિડા છોડીને જવા માટે કહી દેવામાં આવ્યું છે.